KIRJALLINEN KYSYMYS E-0748/03

esittäjä(t): Olivier Dupuis (NI) neuvostolle

(11. maaliskuuta 2003)

Aihe: Siviilien sieppaukset Groznyissa, Tsetseniassa

VenäjäTetenia-ystävyysseuran mukaan vuoden 2002 joulukuun lopusta lukien on siepattu seuraavat teteenisiviilit: Groznyissä ja sen esikaupunkialueilla: 29. joulukuuta 2002 Ramzan Gamarigov, 35 vuotta (osoite Lomonosovinkatu 4); 3. tammikuuta 2003: Maajev ja kolme hänen lastaan (osoite Jablotnajankatu) sekä Junus Alimukajev; 4. tammikuuta 2003: Ismail Mahmudov, 26 vuotta (osoite Gudermeskajankatu, 33); 14. tammikuuta 2003: Angela ahmurzajeva, 31 vuotta, Hassan Ustarhanov, 28 vuotta, Aslan Baisultanov, Aslan Musajev, 25 vuotta (kaikkien osoite Rosa Luxemburginkatu 23); 3. helmikuuta 2003: Hanpaa Buhajev, 30 vuotta (osoite Novye Aldy/Groznyi); Urus-Martanissa: 29. tammikuuta 2003: Seda Tsagarajeva; Atchhoi-Martanissa ja sen lähialueilla: 15. tammikuuta 2003: Jaragi Ismailov, 45 vuotta, Hizri Ismailov, 40 vuotta, Aslan Ismailov, 22 vuotta, Aslambek Ismailov, 20 vuotta ja Jusup Daidajev, 50 vuotta (kaikkien osoite Orehovajankatu 22); 28. tammikuuta 2003: Taus Murtasov, 30 vuotta (Orehovon kylästä, läheltä Atchhoi-Martania); Vedenossa ja sen lähialueilla: 27. tammikuuta 2003: amil Habusjev, 45 vuotta, (Neftjankan kylästä); alissa ja sen lähialueilla: 17. tammikuuta 2003: Islam Ibragimov, 21 vuotta (kotoisin alista), Apti Saidulajev, 25 vuotta (kotoisin alista); 4. helmikuuta 2003: Idris A. Dadhajev, 28 vuotta (kotoisin Seren-Jurtista).

Onko neuvosto tietoinen näistä viimeaikaisista siviilien sieppauksista? Seuraako se siepattujen henkilöiden määrän kasvua tai sieppauksen jälkeen teloitettujen henkilöiden lukumäärää? Aikooko neuvosto näiden venäläisjoukkojen Teteniassa tekemien toistuvien sotarikosten ja ihmisyyttä vastaan tehtyjen rikosten johdosta tehdä poliittisia tai oikeudellisia aloitteita kansainvälisille toimivaltaisille järjestöille kuten Euroopan neuvosto ja YK:n ihmisoikeustoimikunta?

Vastaus

(29. syyskuuta 2003)

Neuvosto ei ole saanut yksityiskohtaista tietoa kysymyksessä mainituista siviilien sieppauksista. Neuvosto luonnollisesti seuraa tiiviisti Venäjän federaatioon kuuluvan Tetenian tasavallan tilannetta. Sillä ei kuitenkaan ole mahdollisuutta tarkkailla tilannetta paikan päällä. Tietoja neuvostolle toimittaa Euroopan neuvosto.

Neuvosto ottaa ihmisoikeusrikkomuksiin ja oikeusvaltion periaatteisiin liittyvät kysymykset esille kaikissa mahdollisissa yhteyksissä Venäjän viranomaisten kanssa keskustellessaan. EU esitti huolenaiheensa EUVenäjä-yhteistyöneuvostossa 15. huhtikuuta 2003, ja ne olivat myös 31. toukokuuta pidetyn Pietarin huippukokouksen esityslistalla.

EU aikoo jatkossakin tuoda huolenaiheensa esiin kansainvälisissä elimissä, kuten Etyjissä ja YK:ssa. Tähän liittyen EU ehdotti 7. huhtikuuta 2003 YK:n ihmisoikeustoimikunnassa

päätöslauselmaa, jossa korostetaan ihmisoikeuksien tinkimättömän kunnioittamisen tärkeyttä ja tuomitaan kansainvälisen ihmisoikeuslainsäädännön loukkaukset, joita Tetenian tasavallassa ilmoitusten mukaan edelleen tapahtuu, kuten pakotetut katoamiset sekä mielivaltaiset pidätykset ja teloitukset. Neuvosto muistuttaa, että YK:n ihmisoikeustoimikunta ei ole kuitenkaan hyväksynyt kyseistä päätöslauselmaa.